Posesivo

En gramatiko, posesivo (mallongigo: POSS) estas vorto aŭ gramatikaĵo, kiu indikas la rilaton de posedo aŭ aparteno vastasencaj.

 Sintakso 
Diversaj lingvoj povas havi diversajn sintaksojn por posesivoj.

 Genitivo 

Kelkaj lingvoj havas unikan kazon, la genitivon, kiu funkcias kiel posesivo. Ekzemple, en la germana lingvo:
{| style = "text-align: center"
| das || Buch || des || Junge-n
|-
|ART.NOM
|libro
|ART.GEN
|knabo-GEN
|-
| colspan=4 | “la libro de la knabo”
|}
La posesivo (la fakto ke la libro apartenas al la knabo) esprimiĝas per la kazo genitivo de la artikolo des kaj la substantivo Jungen.

 Prepozicioj aŭ postpozicioj 
En kelkaj lingvoj, oni uzas prepozicion aŭ postpozicion (simile al la Esperanta de) por esprimi posesivon. Ekzemple, en la japana lingvo oni uzas la postpozicion no “de”:
{| style = "text-align: center"
| 猫 || の || 色
|-
| neko || no || iro
|-
|kato
|de
|koloro
|-
| colspan=3 | “la koloro de la kato”
|}

 Posesivaj pronomoj 
Multaj lingvoj havas specialajn posesivajn pronomojn, por montri posedon, apartenon, aŭ aliajn rilatojn. Ekzemple, en Esperanto oni havas la pronomojn mia, kies, ktp.

Kelkaj lingvoj havas kaj ĝeneralan genitivon kaj specialajn posesivajn pronomojn. Ekzemple, la rusa lingvo havas kaj la regulan genitivon  menja “de mi” kaj la posesivon  moj “(la) mia”.

 Enklizaĵo 
En la angla lingvo, oni uzas la morfemon ’s, kiu estas enklizaĵo, ne vera kaza sufikso, ĉar ĝi povas havi kiel komplementon substantivan sintagmon, ne nur unu substantivon:
{| style = "text-align: center"
| the || king || of || England=’s || power
|-
| ART
| reĝo
| de
| Anglio=POS
| potenco
|-
| colspan=5 | “la potenco de la reĝo de Anglio”
|}

 Semantiko 
En diversaj lingvoj, la signifokampo de la posesivo povas esti vasta aŭ malvasta. Jen kelkaj oftaj signifoj de posesivoj:
 posedo (“mia libro”, “ŝia domo”)
 aparteno (“mia lernejo”, “lia lando”)
 konsisto (“mia kruro”, “la turo de la kastelo”)
 parenceco aŭ alia interhoma rilato (“via patrino”, “nia amiko”)
 kreinto, verkinto (“la novelo de Baghy”, “la pentraĵo de Picasso”)
 uzanto (“mia taksio”, “via aŭtobuso”)
 faranto aŭ farato (“lia ekzekuto”, “mia foriro”)

 Referencoj 

Kategorio:Gramatiko
Kategorio:Gramatikaj kazoj